**KÚPNA ZMLUVA**

uzavretá podľa ust. § 409 a násl. Obchodného zákonníka ( zák.č. 513/1991 Zb.)

medzi zmluvnými stranami :

**Kupujúci:**

|  |  |
| --- | --- |
| Názov: |  |
| Sídlo: |  |
| Konajúci: |  |
| IČO: |  |
| DIČ: |  |
| Bankové spojenie:  Číslo účtu: |  |
|  | |

**Predávajúci:**

|  |  |
| --- | --- |
| Obchodné meno: |  |
| Sídlo: |  |
| Zastúpený: |  |
| IČO: |  |
| DIČ: |  |
| IČ pre DPH: |  |
| Bankové spojenie: |  |

**I. Úvodné ustanovenie**

1. Kupujúci kupuje predmet kúpy od predávajúceho a predávajúci predáva predmet kúpy kupujúcemu na účely jeho využitia ako motorového vozidla pre premávku na pozemných komunikáciách. Zmluvné strany sa dohodli, že ak bude použitie predmetu kúpy na takto vymedzený účel obmedzené alebo znemožnené, budú to považovať za porušenie zmluvy podstatným spôsobom s možnosťou uplatnenia nárokov z vád predmetu kúpy podľa ustanovení Obchodného zákonníka.
2. Táto kúpna zmluva je uzavretá na základe výsledku zadávania zákazky s nízkou hodnotou v zmysle § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, ktoré bolo vyhlásené výzvou na predkladanie ponúk dňa .................... prostredníctvom komunikačného rozhrania systému Josephine a všetky podmienky, ktoré boli vo verejnom obstarávaní určené pre obsah zmluvných povinností medzi predávajúcim a kupujúcim, sú súčasťou tejto zmluvy.

**II. Predmet kúpy**

1. Predmetom kúpy je motorové vozidlo:

1. *(doplnené na základe ponuky úspešného uchádzača)*

Predmet kúpy je podrobnejšie špecifikovaný spolu s určením jeho jednotlivých konštrukčných častí a prevádzkových parametrov v prílohe č.1 tejto zmluvy.

**III. Miesto dodania spôsob prevzatia**

1. Predmet kúpy uvedený v článku II. tejto zmluvy bude dodaný do 6 týždňov odo dňa nadobudnutia účinnosti tejto zmluvy.
2. Miesto dodania je sídlo kupujúceho uvedené v záhlaví tejto zmluvy. V mene kupujúceho prevezme predmet kúpy ním poverený pracovník................................ .
3. Predávajúci odovzdá spolu s predmetom kúpy aj technickú dokumentáciu potrebnú na riadne užívanie predmetu kúpy, všetky doklady, ktoré právny poriadok s používaním a vlastníctvom predmetu kúpy spája, tiež všetky písomné návody a pokyny dodávané výrobcom – dovozcom – predajcom predmetu kúpy.
4. Neodovzdanie kompletnej dokumentácie sa považuje za nedodanie tovaru a je porušením tejto zmluvy podstatným spôsobom.

**IV. Kúpna cena**

1. Kúpna cena je stanovená dohodou zmluvných strán v sume:

cena bez DPH: XXXXXX,- EUR; DPH 20%: XXXXXX,- EUR; cena s DPH: XXXXXX,- EUR.

Zmluvné strany považujú dojednanú kúpnu cenu za nemennú, iba v prípade výskytu vád predmetu kúpy môže dôjsť k zľave z kúpnej ceny.

1. Kúpna cena je splatná do 30 dní od prevzatia predmetu kúpy a doručenia faktúry a dodacieho listu kupujúcemu v dvoch origináloch.

**V. Nadobudnutie vlastníctva a prechod nebezpečenstva**

1. Kupujúci nadobúda vlastnícke právo k predmetu kúpy prevzatím predmetu kúpy.
2. Nebezpečenstvo škody na predmete kúpy prechádza na kupujúceho až prevzatím predmetu kúpy.

**VI. Záruka za akosť**

1. Na tovar, ktorý je predmetom kúpy poskytuje predávajúci záruku za akosť, tzn. záruku za to, že tovar bude spôsobilý k obvyklému užívaniu podľa parametrov udaných výrobcom, resp. distribútorom alebo predávajúcim, že bude mať obvyklé vlastnosti, za použitie bezchybných materiálov, za technicky bezchybné prevedenie a za dodržanie konštrukčných noriem pokiaľ ide o rozmery, výkony a ďalšie deklarované vlastnosti.
2. Vyššie uvedené vlastnosti dodaného tovaru sú garantované po dobu 24 *(doplnené prípadne viac na základe ponuky úspešného uchádzača)* mesiacov od dátumu prevzatia tovaru.

**VII. Sankcie**

1. Ak predávajúci nedodrží termín dodávky podľa čl. III. ods.1, potom kupujúci má nárok na zmluvnú pokutu vo výške 1% z kúpnej ceny nedodaného tovaru podľa čl. IV. za každý začatý deň omeškania s dodávkou predmetu kúpy.
2. Strany sa v zmysle ustanovenia § 545 ods.2 Občianskeho zákonníka dohodli, že oprávnená strana sa môže od povinnej strany domáhať náhrady škody presahujúcej zmluvnú pokutu.
3. Pri prekročení času omeškania dodávky o viac ako 15 dní má kupujúci právo odstúpiť od zmluvy a požadovať vrátenie zaplatenej kúpnej ceny v plnej výške, zvýšenej o zmluvnú pokutu podľa odseku 1 a zároveň požadovať zmluvnú pokutu vo výške 30% z kúpnej ceny nedodaného tovaru.
4. V prípade ak je predávajúci v omeškaní s dodaním iba časti tovar a vznikne kupujúcemu právo odstúpiť od zmluvy, je kupujúci oprávnený odstúpiť od zmluvy aj v časti tovaru, ktorý dodaný bol.

**VIII. Vady predmetu kúpy**

1. Predávajúci vyhlasuje, že predmet kúpy nemá žiadne vady.
2. Ak sa po uzavretí tejto kúpnej zmluvy ukáže, že predmet kúpy má právne vady, má kupujúci právo odstúpiť od zmluvy a žiadať od predávajúceho vrátenie kúpnej ceny, respektíve jej už zaplatenej časti najneskôr do 3 dní od doručenia rozhodnutia odstúpiť od zmluvy, ak nezabezpečí odstránenie týchto právnych vád.
3. Ak dôjde k uplatneniu takých nárokov z vád predmetu kúpy, ktoré zakladajú peňažnú pohľadávku kupujúceho voči predávajúcemu, zaväzuje sa predávajúci zaplatiť pohľadávku do 3 dní od doručenia oznámenia o uplatnení nárokov z vád. Za každý deň omeškania sa predávajúci zaväzuje zaplatiť kupujúcemu zmluvnú pokutu vo výške 0,2% z dlžnej sumy denne.
4. Predávajúci prehlasuje, že v prípade dorubenia colného dlhu vzťahujúceho sa na predmet kúpy orgánmi colnej správy, tento dlh uzná a zaplatí do 10 dní po výzve kupujúceho, na účet kupujúceho.

**IX. Záverečné ustanovenia**

1. Doručovanie písomností súvisiacich s touto zmluvou sa vykonáva na adresu sídla, miesta podnikania, trvalého alebo prechodného bydliska zmluvnej strany, alebo ak zmluvná strana písomne oznámi inú adresu tak na túto adresu. Ak dôjde k zmene sídla, miesta podnikania či bydliska zmluvnej strany doručuje sa na poslednú známu adresu až do zverejnenia zmeny alebo až do oznámenia zmeny druhej strane. Zásielka obsahujúca písomnosť sa považuje za doručenú ak sa dostane do sféry dispozície zmluvnej strany, hoci tá si ju fyzicky neprevezme. Zásielka sa považuje za doručenú aj v prípade ak ju pošta vráti zmluvnej strane ako nedoručiteľnú, hoci tá ju doručovala na adresu druhej zmluvnej strany určenú v súlade s ustanoveniami tejto zmluvy, v takomto prípade sa zásielka považuje za doručenú 2 dni po jej odoslaní.
2. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v zmysle zákona č. 546/2011, ktorým sa dopĺňa zákon č. 40/1964 Zb. občiansky zákonník v znení neskorších predpisov.
3. Zmluvu je možné meniť alebo doplniť len obojstranným písomným prejavom zmluvných strán.
4. Zmluvné strany sa dohodli, že pred plynutím účinnosti tejto zmluvy možno zmluvu ukončiť nasledovne:
5. dohodou zmluvných strán
6. výpoveďou bez udania dôvodu s 1-mesačnou výpovednou lehotou, ktorá začne plynúť od prvého dňa nesledujúceho mesiace po mesiaci, v ktorom bola výpoveď doručená.
7. odstúpením od zmluvy v prípade podstatného porušenia tejto zmluvy druhou zmluvnou stranou.
8. Zmluva je vyhotovená v štyroch vyhotoveniach, z ktorých každá zmluvná strana obdrží dve vyhotovenia.
9. Zároveň zmluvné strany prehlasujú, že si túto zmluvu prečítali, že nebola dojednaná v tiesni ani za inak jednostranne nevýhodných podmienok.

V ................................................., dňa ........................

predávajúci kupujúci

Prílohy:

č.1 – podrobná špecifikácia predmetu kúpy